stanford-oval/wikipedia huggingface dataset:
קיסומו
אקלים

הטמפרטורה הממוצעת היא 24 מעלות צלזיוס. החודש הכי חם הוא פברואר (27 מעלות צלזיוס). החודש הכי קר הוא מאי (21 מעלות צלזיוס). כמות המשקעים הממוצעת היא 1,991 מילימטרים בשנה. חודש אפריל הוא החודש שיש בו הכי הרבה גשם (301 מ"מ גשם), וחודש פברואר הוא החודש שיש בו הכי פחות גשם (6 מ"מ גשם).
תנועה ותחבורה

העיר ממוקמת ליד הכבישים A1‏, B1‏, C27 ו-C34. בנוסף, בעיר פועל נמל התעופה הבין-לאומי קיסומו (אנ').
ערים תאומות

ארצות הברית בולדר, קולורדו, ארצות הברית
הערות שוליים

↑  "List of elected Governors in August 8th Election" (PDF). Capital FM Kenya. נבדק ב-6 בפברואר 2018. {{cite web}}:  (עזרה)
↑  Kenya: Provinces, Major Cities, Municipalities, Towns & Urban Centers – Population Statistics, Maps, Charts, Weather and Web Information, citypopulation.info
↑  "NASA Earth Observations Data Set Index". NASA. נבדק ב-30 בינואר 2016. {{cite web}}:  (עזרה)
↑  "NASA Earth Observations: Rainfall (1 month – TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}:  (עזרה)
↑  קיסומו, באתר מפות Google (ב־)
| --- | --- |
בקרת זהויות :  NLI: 987007552497705171  GND: 4098465-5  LCCN: n80086256  SUDOC: 225517221  VIAF: 145414955   WorldCat (עם VIAF): 145414955 
ערך זה הוא קצרמרבנושא יישובים באפריקה. אתם מוזמנים לתרום לוויקיפדיה ו.
רועי נוימן

| --- | --- |

 לידה:  22 במאי 1984 (בן 40) נס ציונה, ישראל 
 מדינה:  ישראל 
 מקום מגורים:  תל אביב-יפו 
 השכלה:  הבצפר 
 תקופת הפעילות:  מ-2011
 עיסוק:  יועץ תקשורת
 פרסים והוקרה:  פרס דרור לשינוי חברתי 
 
רועי נוימן (נולד ב-22 במאי 1984) הוא פעיל חברתי, פעיל פוליטי ויועץ תקשורת ישראלי.
ביוגרפיה

נוימן נולד בנס ציונה בשנת 1984. למד בקריית החינוך בן-גוריון. שירת בצה"ל בתל נוף כמכונאי פנטום ו-F-15. לאחר השירות הצבאי למד יחסי ציבור בבית הספר לפרסום "הבצפר".
נוימן היה אחד ממנהיגי המחאה החברתית בשנת 2011. המחאה החלה כשהמאהל הראשון הוקם ב-14 ביולי 2011 בקצה שדרות רוטשילד בתל אביב, סמוך לכיכר הבימה, בעקבות "אירוע" שיצרה דפני ליף עם חברים ונוספים כשבוע קודם לכן בפייסבוק, בו הזמינו אנשים להצטרף למאהל מחאה, שלימים הפך למרכז המחאה. נוימן שימש כדובר המחאה. על פעילותו זכה באותה שנה ב"פרס דרור לשינוי חברתי".
לאחר המחאה החל לעסוק ביחסי ציבור וייעוץ תקשורתי. בשנת 2012 עבד במשרד יחסי הציבור "לגאיה". שנה לאחר מכן שימש כדוברה של חברת הכנסת מיכל רוזין. לאחר מכן שימש כדובר ואיש יחסי הציבור של תנועת "קול אחד". בשנת 2014 ועד סוף 2015 עבד כדוברה של ציפי לבני ומפלגת "התנועה" במסגרת מפלגת המחנה הציוני. בשנת 2019 שימש כדובר ואיש יחסי הציבור של מפלגת המחנה הדמוקרטי.
בשנת 2018 היה מיוזמי מחאת הלהט"ב וממקימי "הפנתרות הורודות", ארגון שיזם את ההפגנות נגד "חוק הפונדקאות" שמנע אפשרות פונדקאות מזוגות גברים או מגברים יחידנים, בעקבות בג"ץ ארד-פנקס נגד הוועדה לאישור הסכמים לנשיאת עוברים.
החל משנת 2019 הוא מלווה תקשורתית את "תנועת הדגלים השחורים". הוא מקבל שכר כדובר של "הדגלים השחורים".
נוימן פעיל במסגרת המחאה נגד ממשלת ישראל השלושים ושבע ונמנה עם מארגני ההפגנות. הוא נעצר ונחקר במשטרה, בשל פוסט בטוויטר שהעלה כנגד פרש משטרה שהצליף במפגינה.
פרסם טורי דעה ומאמרים באמצעי התקשורת, בהם "הארץ", "MAKO", ו"וואלה!".
חיים אישיים

מתגורר בתל אביב.
הערות שוליים

↑  סיון חילאי, מנהיגי המחאה החברתית מודים: "לא היה לנו סיכוי להצליח", באתר ynet, 2 ביולי 2021
↑  בילי פרנקל, מחאת הנדל"ן: שקי שינה בעירייה, אוהלים בכיכר, באתר ynet, 13 ביולי 2011
↑  יניב כרמל ורז רותם, ‏5 שנים למחאה החברתית / שיחה עם רועי נוימן, דובר המאהל ברוטשילד ב-2011, באתר דבר העובדים בארץ ישראל, 13 ביולי 2016
↑  מתלבשים על חזרה ל-80 אחוזי הצבעה בבחירות | מגפון ניוז Megafon News, באתר מגפון ניוז Megafon News, ‏4 בundefined 2013
1 2  אלכסנדר כץ, 'התנועה' מתפרקת, אבל יש דובר חדש: רועי נוימן ידברר את היו"ר ציפי לבני, באתר אייס, 28 בדצמבר 2014
↑  עדי בן-חור, התאחדות הסטודנטים בשירות 'קול אחד' ומפלגת העבודה, באתר מידה, 16 בדצמבר 2013
1 2    עטרה גרמן, ‏קבוצת אקטיביסיטים מנסה כבר עשור לשכנע שהלכה המדינה. הפעם הם כנראה הצליחו, בעיתון מקור ראשון, 24 בפברואר 2023
↑  איתי בלומנטל ואמיר אלון, מחאת הלהט"ב: אלפים מפגינים בת"א; תיעוד: הצעדה באיילון, באתר ynet, 22 ביולי 2018
↑  https://twitter.com/theshelterradio/status/1685990710380580864, Twitter
↑  בר פלג ויהושע בריינר, רועי נוימן, ממובילי המחאה נגד ההפיכה, נחקר בשל ציוץ שפרסם נגד פרש שהצליף במפגינה, באתר הארץ, 10 באפריל 2023;
אבי כהן, מוביל המאבק נגד הרפורמה המשפטית זומן לחקירה במשטרה, באתר ישראל היום, 10 באפריל 2023
מל קאונטס

מל גראנט קאונטס (באנגלית: Mel Grant Counts; נולד ב-16 באוקטובר 1941) הוא כדורסלן עבר אמריקאי ששיחק בעמדות הפורוורד והסנטר במספר קבוצות ב-NBA מ-1964 עד 1976.
קריירה מקצוענית

למרות גובהו הרב (2.13 מטרים) הוא נחשב לקלעי מצוין.
הוא היה בנבחרת הכדורסל האולימפית של ארצות הברית שזכתה בזהב באולימפיאדת טוקיו 1964. הוא שיחק במכללות באוניברסיטת אורגון סטייט ונבחר במקום ה-7 על ידי בוסטון סלטיקס בדראפט 1964. הסלטיקס זכו באליפות ה-NBA ב-1965 וב-1966 עם קאונטס, שהיה בעיקר גיבוי לביל ראסל, אבל הוא הועבר בטרייד לעונת 1967 לבולטימור בולטס. באמצע אותה עונה הוא הועבר בטרייד ללוס אנג'לס לייקרס, יריבתה הנצחית של הסלטיקס, שעלתה לפלייאוף באותה שנה.
בשלוש העונות הבאות הגיעו הלייקרס וקאונטס לגמר ה-NBA, שם הם ישחקו ובסופו של דבר יפסידו שלוש שנים ברציפות. בגמר 1969, קאונטס שיחק בעקיפין תפקיד באחת מהחלטות האימון השנויות ביותר במחלוקת בתולדות ה-NBA. במשחק 7 המכריע של סדרת הגמר נגד הבוסטון סלטיקס, הסנטר הפותח של הלייקרס, וילט צ'מברלין, ביצע את העבירה החמישית שלו 6 דקות לסיום. דקה לאחר מכן, צ'מברלין ירד מהפרקט בצליעה והוחלף על ידי קאונטס כשהלייקרס פיגרו אחרי סלטיקס בתשע נקודות. הלייקרס הורידו את הפיגור לנקודה אחת, והמאמן בוץ' ואן ברדה קולף סירב להחזיר את צ'מברלין למשחק בדקות האחרונות אף על פי שווילט אמר שהברך שלו מספיק טובה כדי לשחק. הלייקרס הפסידו את המשחק, 108–106, ואת הסדרה, 4–3.
קאונטס שיחק עוד עונה אחת עם הלייקרס לפני שהועבר בטרייד לפיניקס סאנס כשהלייקרס החזירו את חבר היכל התהילה גייל גודריץ' (הוא התחיל בלייקרס אבל עבר לפיניקס בדראפט ההרחבה של 1967). לאחר מספר עצירות נוספות ברחבי הליגה, כולל חזרה ללייקרס ב-1973, סיים קאונטס את הקריירה שלו בניו אורלינס ג'אז ב-1976.
הערות שוליים

↑  Mel Counts. nba.com
| נבחרת ארצות הברית – האלופה האולימפית - טוקיו (1964) |
| --- | --- | --- |
|  1  •  2  •  3  •  4 בארנס •  5 בראדלי •  6 בראון •  7 קולדוול •  8 קאונטס •  9 דייוויס •  10 האזרד •   11 ג'קסון •  12 מקאפרי • 13 מאלינס •  14 שיפ • 15 וילסון • מאמן: איבה |  1  •  2  •  3  •  4 בארנס •  5 בראדלי •  6 בראון •  7 קולדוול •  8 קאונטס •  9 דייוויס •  10 האזרד •   11 ג'קסון •  12 מקאפרי • 13 מאלינס •  14 שיפ • 15 וילסון • מאמן: איבה | ארצות הברית |
דרך אגד

| --- | --- |

 נתונים כלליים
 תקופת הפעילות:  2023–הווה
 חברת אם:  אגד
 ענפי תעשייה:  תחבורה ציבורית על בסיס אוטובוסים 
  
 www.derechegged.co.il
 
אוטובוסים של דרך אגד בקווים 400 ו-401 במחלף בר-אילן לכיוון ירושלים
דרך אגד היא חברה בת של אגד הפועלת באשכול עוטף ירושלים, אשכול תחבורתי הכולל את השירות בגבעת זאב, מבשרת ציון ובין ירושלים לבני ברק.
ביוני 2023 זכתה אגד במכרז להפעלת אשכול עוטף ירושלים, שכלל קווים שהופעלו בידי אגד, אלקטרה-אפיקים ואגד תעבורה, בעבר חברת בת של אגד. לקראת המכרז הקימה אגד חברה ייעודית לשם התמודדות בו בשם אגד עוטף ירושלים בע"מ,
ולאחר זכייתה במכרז נבחר המיתוג "דרך אגד".
בנק דיסקונט יממן את מרבית ההשקעה הנדרשת של החברה.
ב־16 באפריל 2024 החלה החברה לספק שירות בקווי ירושלים–גוש דן שהופעלו בידי אלקטרה-אפיקים. ב־3 בינואר 2025 החלה החברה להפעיל את השירות בגבעת זאב ומבשרת ציון.
הערות שוליים

↑  אגד זכתה במכרז הענק של קווים עירוניים ובינעירוניים במרחב ירושלים, באתר כלכליסט, 14 ביוני 2023
↑   בנק דיסקונט יממן ב-340 מיליון שקל חברה בת חדשה של אגד, באתר TheMarker‏, 10 בינואר 2024
↑  כניסת "דרך אגד" לעוטף ירושלים תוסיף כ-500 נסיעות לבני ברק, באתר News1 מחלקה ראשונה, 14 באפריל 2024
↑  חברת תחבורה ציבורית חדשה בירושלים: אלה קווי האוטובוסים אותם תפעיל, באתר mynet‏ ירושלים, 16 באפריל 2024
↑  תבנית:אייסא
ויקטור קלאבר

ויקטור קלאבר ארוקאס (בספרדית: Víctor Claver Arocas; נולד ב-30 באוגוסט 1988) הוא כדורסלן עבר ספרדי שישחק בעמדות הסמול והפאוור פורוורד.
קריירה מקצוענית > ראשית הקריירה

קלאבר החל לשחק כדורסל בקבוצה של בית ספרו, Sagrado Corazón HH, ולנסיה. לאחר שהציג יכולת טובה בקבוצת בית הספר שלו, הצטרף קלאבר למחלקת הנוער של ולנסיה בכדורסל, ובמהלך עונת 2006/07 רשם קלאבר את הופעת הבכורה שלו בקבוצה הבוגרת של המועדון. בעונתו הראשונה בקבוצת הבוגרים קלע 2.3 נקודות למשחק ב-19 משחקים אך הציג יכולת טובה בהגנה והאריך את חוזהו בקבוצה בסיום העונה. בעונתו השנייה בקבוצה, ב-2007/08 קלאבר פרץ לתודעה בספרד והפך לשחקן משלים בוולנסיה. הוא העמיד ממוצע של 6.2 נקודות ו-3.1 ריבאונדים למשחק ב-48 משחקים, כאשר קיבל ממאמן הקבוצה דאז, נבן ספאחיה, הזדמנויות גם ביול"ב קאפ. בעונת 2009/10 כבר הספיק קלאבר לסייע לקבוצתו ולנסיה לזכות ביורוקאפ כשתרם 11.4 נקודות ו-7.8 ריבאונדים למשחק.
קריירה מקצוענית > פרק ה-NBA

קלאבר המשיך לספק יכולת נהדרת בליגה הספרדית ובמפעלים האירופיים עם ולנסיה, ועד מהרה הפך לשחקן מוביל בנבחרות הנוער של ספרד. ב-2009, החליט קלאבר שהפך לכוכב בספרד להגיש את מועמדותו לדראפט ה-NBA שנערך באותה שנה. למרות שסבל מפציעות מגוונות לפני הדראפט, הוא נבחר במקום ה-22 על ידי פורטלנד טרייל בלייזרס. למרות זאת, קלאבר המשיך לשחק בספרד והעדיף לא לחתום ב-NBA עד שימצה את עצמו באירופה. הוא המשיך לספק ממוצעים יפים, אך ב-2011/12 קרע את הגיד ונעדר מספר חודשים. ב-12 ביולי 2012, חתם קלאבר על חוזה ל-3 שנים בפורטלנד טרייל בלייזרס מה-NBA. ב-10 בדצמבר באותה שנה, פתח קלאבר לראשונה בחמישיית קבוצתו. הוא קלע 4 נקודות, לקח 5 ריבאונדים ומסר 2 אסיסטים ב-25 דקות. קלאבר ירד לשחק מספר פעמים בקבוצת ה-D-League של פורטלנד טרייל בלייזרס. בסך הכל שיחק קלאבר 80 משחקים בפורטלנד טרייל בלייזרס בשלוש שנותיו במועדון.
ב-19 בפברואר 2015, קלאבר הועבר בטרייד יחד עם וויל בארטון ותומאס רובינסון לדנבר נאגטס תמורת ארון אפללו ואלונזו ג'י. שלושה ימים לאחר מכן, קלאבר שוחרר מהנאגטס מבלי לשחק דקה בקבוצה.
קריירה מקצוענית > החזרה לאירופה

ב-1 במרץ, לאחר שלא מצא לעצמו קבוצה ב-NBA, חתם קלאבר בחימקי מוסקבה עד לתום העונה. הוא עזר לה להגיע למקום ה-2 בליגת ה-VTB ולזכות ביורוקאפ. למרות זאת, בתום העונה קלאבר לא הסכים להאריך את חוזהו וחתם בקבוצה רוסית אחרת, לוקומוטיב קובאן, על חוזה לעונה אחת. בהופעת הבכורה שלו במועדון הרוסי, קלע 13 נקודות ומסר אסיסט אחד ב-25 דקות נגד פנאתינייקוס במסגרת היורוליג. בסיום העונה עבר קלאבר לברצלונה, לאחר שהזכויות עליו בליגה הספרדית עברו אליה לאחר התמודדות בינה לבין בסקוניה, ולנסיה.
פאלם ביי

פאלם ביי (באנגלית: Palm Bay) היא עיר בפלורידה שבארצות הברית. נכון לשנת 2019, אוכלוסיית העיר משוערת בכ-115,000 תושבים.
מבחינה פוליטית, מועצת העיר מורכבת מחמישה חברים.
היסטוריה

האזור היה מיושב על ידי אינדיאנים במשך שנים רבות. האירופאים הראשונים החלו להתיישב באזור במהלך שנות ה-70 של המאה ה-19. ההתיישבות הכפרית הייתה מועטה עד פיתוחה האורבני בתחילת שנות ה-60 של המאה ה-20. עם הפיכתה של ההתיישבות עיר בשנת 1963, חיו בעיירה כ-2,800 תושבים.
סבסטיאן קורץ

סבסטיאן קורץ (בגרמנית: Sebastian Kurz; נולד ב-27 באוגוסט 1986) הוא פוליטיקאי אוסטרי, שכיהן כקנצלר אוסטריה וכיושב ראש מפלגת העם האוסטרית (ÖVP).
חיים אישיים

קורץ נולד ב-27 באוגוסט 1986 בווינה, אוסטריה, לאב מהנדס ולאם מורה.
הוא סיים את לימודיו ב-2004 והמשיך לשירות בצבא האוסטרי. לאחר שחרורו עבד במשרד עורכי דין במקביל ללימודיו בפקולטה למשפטים באוניברסיטת וינה, אם כי פרש מלימודיו בהמשך לטובת הקריירה הפוליטית שלו.
קורץ מתגורר בווינה עם סוזן תייר, בת זוגו מנעוריו. ביולי 2021 פרסם באינסטגרם על הריונה, ובסוף נובמבר נולד בנו הבכור, קונסטנטין.
פעילות פוליטית

ב-2009 נבחר קורץ ליו"ר אגף הצעירים במפלגת העם האוסטרית, ובין השנים 2010–2011 היה חבר במועצת העיר וינה. באפריל 2011 מונה לאחראי במשרד הפנים על שילוב המהגרים בחברה. בבחירות שנערכו ב-2013 נבחר לכהן כחבר פרלמנט, ובדצמבר 2013, עם הקמת ממשלת האחדות בין המפלגה הסוציאל-דמוקרטית ומפלגת העם, מונה לשר החוץ במקומו של מיכאל שפינדלגר. בנוסף לתיק החוץ, צורף לתחומי אחריותו גם נושא שילוב המהגרים בחברה, נושא שבו עסק בתפקידו הקודם במשרד הפנים. בהשבעתו לתפקיד, והוא בן 27 בלבד, היה קורץ שר החוץ הצעיר ביותר באיחוד האירופי.
במאי 2017 התפטר יושב ראש מפלגת העם, ריינהולד מיטרלהנר, וקורץ הפך למנהיג בפועל. מיד לאחר מכן הוא פירק את הקואליציה עם הסוציאל-דמוקרטים וכפה את הקדמת הבחירות ל-15 באוקטובר. בוועידת המפלגה שהתקיימה בלינץ ב-1 ביולי 2017 נבחר קורץ ברוב של יותר מ-98% לראשות המפלגה, ואושר הליך להגדלת סמכויותיו של היו"ר.
פעילות פוליטית > הקנצלר

באוקטובר 2017 הוביל את מפלגתו לניצחון בבחירות, כשהמפלגה קיבלה יותר מ-30% מהקולות. ב-18 בדצמבר הקים ממשלה ביחד עם מפלגת החירות האוסטרית ומונה לקנצלר.
במאי 2019 התפוצצה פרשת איביזה (אנ'), במסגרתה נחשף סרטון בו נראה היינץ כריסטיאן שטראכה, סגנו של קורץ מטעם מפלגת החירות, מציע חוזים ממשלתיים לאחייניתו של אוליגרך רוסי תמורת תמיכה כספית במפלגתו, והשתלטות על עיתון והטייתו לטובת מפלגת החירות. בעקבות החשיפה התפטר שטראכה מכל תפקידיו, וב-19 במאי הודיע קורץ על פירוק הקואליציה ועל בחירות בזק בספטמבר. ב-27 במאי 2019 הפסיד קורץ בהצעת אי-אמון שהוגשה על ידי הסוציאל-דמוקרטים ונתמכה על ידי מפלגת החירות האוסטרית במועצה הלאומית של אוסטריה, הבית התחתון של הפרלמנט האוסטרי, והוא סיים את כהונתו. בעקבות הצבעה ב-3 ביוני מינה נשיא אוסטריה, אלכסנדר ואן דר בלן, את נשיאת בית המשפט החוקתי בריגיטה בירליין לקנצלרית זמנית עד הבחירות.
בבחירות חדשות שנערכו ב-29 בספטמבר 2019 קיבלה מפלגתו של קורץ יותר מ-37% מהקולות והייתה המפלגה הגדולה בפרלמנט בפער ניכר. לאחר מספר חודשים של משא ומתן עם מפלגות נוספות, ארגן קורץ קואליציה חסרת תקדים בהיסטוריה האוסטרית, של מפלגת העם ביחד עם מפלגת הירוקים בראשות ורנר קוגלר, מפלגה שביקרה רבות את שלטונו, והסכים לשורת צעדים סביבתיים במסגרת הממשלה החדשה ולמיתון מסוים של המדיניות הימנית שלו. הממשלה החדשה הושבעה ב-7 בינואר 2020, קורץ נבחר מחדש לקנצלר וקוגלר לסגנו.
פעילות פוליטית > חשד לשחיתות

במאי 2021 נפתחה נגדו חקירה בחשד שמסר הצהרות כוזבות לוועדה בפרלמנט אשר עסקה בפרשת איביזה. הוועדה בדקה גם חשד לנפוטיזם ולמינויים לא-כשרים לתפקידים בחברות ממשלתיות. באוקטובר 2021 נחקר על תפקידו לכאורה בהוצאת כספים פדרליים למפרסם עיתונים תמורת סיקור אוהד.
ב-9 באוקטובר 2021 התפטר קורץ מתפקידו כקנצלר אוסטריה עקב החשדות לשחיתות, לאחר שיום קודם לכן דרשה ממנו צמרת המפלגה להתפטר מתפקידו. גם מפלגת הירוקים החברה בקואליציה תמכה בהתפטרותו. ב-2 בדצמבר הודיע על פרישה מוחלטת מהחיים הפוליטיים.
לאחר הפרישה מפוליטיקה

בדצמבר 2021 פורסם כי קורץ יעבוד עם המיליארדר פיטר תיל. קורץ ישמש כיועץ ואסטרטג גלובלי בחברת ההשקעות של יזם ההון סיכון, שהיה אחד המשקיעים הראשונים בפייסבוק.
בינואר 2023 הקים יחד עם שלו חוליו את חברת דרים, חברה אשר מפתחת פתרונות סייבר מבוססי בינה מלאכותית.
ב-18 באוגוסט 2023 הוגש נגדו כתב אישום באשמת במתן עדות שקר בפני ועדת חקירה של הפרלמנט האוסטרי.
עמדות פוליטיות

פרק זה טעון שכתוב. אנא תרמו לוויקיפדיה . ייתכן שתמצאו פירוט בדף השיחה.
במהלך משבר ההגירה באירופה בשנת 2015, קרא קורץ לשליטה יעילה יותר בגבולות החוץ של האיחוד האירופי, והציג תוכנית של 50 נקודות לאינטגרציה עם התמחות מיוחדת בשפות ותחומים, בשוק העבודה, שלטון החוק והערכים.
בשנת 2015 הציע קורץ במסגרת 'חוק האסלאם' החדש לאסור על מימון מסגדים על ידי ישויות מחוץ למדינה, לשלם משכורות לאימאמים ולהסדיר את נוסח הקוראן שניתן להשתמש בו באוסטריה. עם זאת, הוא תמך בזכויות נוספות למוסלמים, כגון הזכות למזון חלאל ותמיכה דתית בצבא. קורץ אמר כי השינויים שהציע נועדו "להילחם בבירור" בהשפעת האסלאם הרדיקלי באוסטריה. החוק עבר בפרלמנט האוסטרי בפברואר 2015, אך לא נכללה בו הסדרת גרסה מורשית של הקוראן.
במסגרת הטיהור הממשלתי בטורקיה נגד אנשי השירות האזרחי והצבאי, בתגובה להפיכה הכושלת ביולי 2016, קרא קורץ לשגריר טורקיה להסביר את קשריה של אנקרה להפגנות של אלפי אנשים באוסטריה בתמיכת נשיא טורקיה, רג'פ טאיפ ארדואן.
גלריה

סבסטיאן קורץ נפגש עם נשיא מדינת ישראל שמעון פרס, אפריל 2014
סבסטיאן קורץ נפגש עם ראש ממשלת ישראל בנימין נתניהו, מאי 2016
סבסטיאן קורץ מניח זר ביד ושם, מאי 2016
סבסטיאן קורץ נפגש עם ניצולי שואה אוסטרים בירושלים, מאי 2016
פתחי וזמרי בעם

| --- | --- |

נועם פתחי ויותם זמרי
 תקופת הפעילות:  מ-2016
 עיסוק:  שדרני רדיו עורכת ומפיקה -הודיה רן
 מעסיק:  רדיו גלי ישראל, רדיו דרום, רדיו חיפה
פתחי וזמרי בעם היא תוכנית רדיו אקטואלית קומית בהגשת נועם פתחי ויותם זמרי המשודרת מאז יוני 2016. התוכנית משודרת ברדיו גלי ישראל, רדיו דרום ורדיו חיפה. התוכנית זכתה בפרס אגודת העיתונאים לשנת 2018 בקטגוריית תוכנית המלל הטובה ביותר.
על התוכנית

התוכנית החלה את דרכה ברדיו גלי ישראל ביוני 2016. בתוכנית מתראיינים בקביעות שרים, חברי כנסת, אישי ציבור ומובילי דעת קהל נוספים, לצד פרשנים צבאיים ופוליטיים וכדומה. הצמד מגדיר את התוכנית כתוכנית "פאנטואליה" – הלחם של fun ואקטואליה.
התוכנית מועברת גם בשידור חי בדף הפייסבוק של התוכנית, ובדף הפייסבוק האישי של נועם פתחי ויותם זמרי. השעה הראשונה מוקדשת בדרך כלל לאקטואליה, פוליטיקה ונושאי ביטחון וכוללת פתיח פובליציסטי או הומוריסטי, ואחריו ראיון עם פוליטיקאי או עם עיתונאי או פרשן מדיני, פוליטי או צבאי. השעה השנייה קלילה יותר ומוקדשת לנושאי תרבות, בידור, הומור, רשתות חברתיות וכו'. לעיתים יש גם פעילות בה מעלים מאזינים על הקו ושואלים אותם שאלות שונות, חלקן נושאות פרסים. את התוכנית נוהגים השניים לסיים באמירה: "האזנתם לתוכנית הפאנטואליה שקובעת את סדר היום אחרי שכולם עשו את זה פחות טוב".
שיר הפתיח נכתב על ידי פתחי וזמרי, והולחן על ידי ישי רזיאל. הביצוע של גילן שחף ומיכל שפירא.
העיתונאי רביב דרוקר הגיש נגד המגישים ותחנת גלי ישראל, וכנגד עוד מספר אישיים וכלי תקשורת נוספים, תביעת דיבה בגובה מיליון וחצי שקל בטענה על "ביצוע עבירה פלילית של סחיטה באיומים כלפי שר הביטחון בני גנץ", זאת בעקבות טור שפרסם בעיתון "הארץ". מנגד בכתב ההגנה נטען שתביעה זו היא "ניסיון פסול ונפסד לגדוע את הזכות הבסיסית לחופש ביטוי והבעה של הנתבעים".
על התוכנית > פרס אגודת העיתונאים

בטקס פרס אגודת העיתונאים תל אביב שהתקיים במסגרת כנס אילת ה-12 לעיתונות 2018, הכריזה ועדת הרדיו, בראשות אמנון נדב, על התוכנית "פתחי וזמרי בעם" כזוכת הפרס בקטגוריית תוכנית המלל שאינה אקטואליה הטובה ביותר.
לפי הודעת השופטים, הסיבה לזכייה היא היות התוכנית "בגובה העיניים, המשקפת מזווית ראייתם את המתרחש בזירה הדיגיטלית, "כיכר העיר" של ימינו. פתחי וזמרי מובילים סגנון תקשורתי השונה מהמקובל בתקשורת המסורתית – בלי כפפות ובלי פוליטיקלי קורקט. לתוכנית מאות אלפי עוקבים שהפכו למאזינים פעילים, מגיבים, משתפים ומדברים".
הערות שוליים

↑  ישי רזיאל הלחין את הפתיח של תוכנית הרדיו 'פתחי וזמרי בעם' | מזבלה, באתר מזבלה, ‏5 ביוני 2016
↑  מתן וסרמן, ‏"לא נתקפל": תחנת גלי ישראל תוקפת בעקבות התביעה של רביב דרוקר, באתר מעריב אונליין, 3 בינואר 2022
↑  פרס תכנית הרדיו הטובה ל'פתחי וזמרי בעם", באתר "סרוגים", 28 באוקטובר 2018
יהושבע

יְֹהוֹשֶבַע (בדברי הימים: יְֹהוֹשַבְעַת) הית בתו של יהורם מלך יהודה, אחותו של אחזיהו המלך. על פי דברי הימים הייתה אשתו של יהוידע הכהן. הסתירה את התינוק יהואש מפני עתליהו, ובכך הצילה את חייו.
הצלתו של יואש

סיפור החבאתו של יואש מסופר בספר מלכים ב יא, א–ג; ובספר דברי הימים ב כב, י–יב.
וַעֲתַלְיָה אֵם אֲחַזְיָהוּ רָאֲתָה כִּי מֵת בְּנָהּ, וַתָּקָם וַתְּאַבֵּד אֵת כָּל זֶרַע הַמַּמְלָכָה. וַתִּקַּח יְהוֹשֶׁבַע בַּת הַמֶּלֶךְ יוֹרָם אֲחוֹת אֲחַזְיָהוּ אֶת יוֹאָשׁ בֶּן אֲחַזְיָה, וַתִּגְנֹב אֹתוֹ מִתּוֹךְ בְּנֵי הַמֶּלֶךְ הַמּוּמָתִים, אֹתוֹ וְאֶת מֵינִקְתּוֹ, בַּחֲדַר הַמִּטּוֹת; וַיַּסְתִּרוּ אֹתוֹ מִפְּנֵי עֲתַלְיָהוּ, וְלֹא הוּמָת. וַיְהִי אִתָּהּ בֵּית ה' מִתְחַבֵּא שֵׁשׁ שָׁנִים, וַעֲתַלְיָה מֹלֶכֶת עַל הָאָרֶץ.
לאחר מות המלך אחזיהו בידי יהוא, הרגה אמו, עתליהו, את כל זרע הממלכה – הזכרים שבצאצאיה. יהואש היה בנו של אחזיהו, ויהושבע מילטה אותו, והחביאה אותו בעלייה שמעל קודש הקדשים.
בספרות שלאחר המקרא

היכן הוסתר יואש? הכתוב אומר "בחדר המיטות". ובכך נחלקו אמוראים במדרש:
במדרש נאמר על הסתרתו של יואש בבית המקדש הפסוק "כִּי יִצְפְּנֵנִי בְּסֻכֹּה בְּיוֹם רָעָה יַסְתִּרֵנִי בְּסֵתֶר אָהֳלוֹ בְּצוּר יְרוֹמְמֵנִי".
נמנתה במדרש בין 23 "נשים ישרות גדולות בצדקות" שהיו בישראל.
ראו גם

יהוידע הכהן
יהואש (מלך יהודה)
הערות שוליים

↑  לא ברור אם יהושבע הייתה גם בתה של עתליה. לאביה, יורם מלך יהודה, היו נשים נוספות מלבד עתליה, כפי שנזכר בדברי הימים ב כא, יד
↑  ספר דברי הימים ב', פרק כ"ב, פסוק י"א
↑  מלכים-ב יא, ב.
↑  ילקוט שמעוני מלכים-ב רמז רלג.
↑  שם רמז רלב.
↑  תהלים כז, ה.
↑  אוצר המדרשים (אייזנשטיין) ר' פינחס בן יאיר עמ' 486.
הדפסת בניין

הדפסת בניין כוללת מגוון טכנולוגיות המשתמשות בהדפסה תלת-ממדית כאמצעי לייצור מבנים. בשיטה זו, הבניה מהירה יותר, כח העבודה הדרוש וכמויות הפסולת הנוצרות נמוכים באופן משמעותי ביחס לבניה רגילה.
בנוסף ליתרונות המפורטים לעיל, הדפסת בניין מאפשרת בניית מבנים במקומות שאין אפשרות לבנות כיום כגון: במעמקי הים, בחלל, על הירח או על כוכבים אחרים אשר סביבת העבודה מקשה על עבודה פיזית של אנשים.
טכנולוגיה מודרנית

השיטה הייחודית מאפשרת בניית בתים ללא צורך בכוח אדם, על ידי מדפסת תלת מימד ייחודית שיוצקת בטון בכמות מדודה לפי תרשים שהוזן במחשב. העלויות לבניית בית מודפס תלת־ממדית הם נמוכות במידה ניכרת מבתים שנבנו על ידי פועלים, מחיר למטר רבוע בבית מודפס תלת־ממדית יכול להגיע לכ-7 אלף דולר.
הודי חמודי

| --- | --- |
 שיר בביצוע אסתר גמליאלית
 יצא לאור:  1951 
 תאריך כתיבה:  1941
 סוגה:  שירי ילדים
 שפה:  עברית 
 כתיבה:  משה דפנא 
 לחן:  נחום נרדי 
 ביצועים מאוחרים:  אהובה צדוק, יפה ירקוני, אסתר עופרים, שושנה דמארי,שולה חן, אופירה גלוסקא, נתן דטנר, רוחמה רז, חבורת שהם, עליזה גבאי
 
"הוּדִי חֲמוּדִי" (נכתב בשם "לָמָּה?") הוא שיר ילדים עברי שכתב משה דפנא והלחין נחום נרדי. השיר בוצע במקור על ידי הזמרת אסתר גמליאלית, ובהמשך הוקלט ובוצע על ידי אמנים רבים ובהם שושנה דמארי, יפה ירקוני, אסתר עופרים ושולה חן.
השיר פורסם ב"דבר לילדים" ב-27 בנובמבר 1941 על ידי המחנך והמשורר משה דפנא, בהשראת נכדו, אהוד (הודי) דפנא, שהיה בן 3 בעת כתיבת השיר. הודי גדל בקיבוץ מעוז חיים שבעמק בית שאן, העמק המוזכר בשורה בשיר: "גר הוא הרחק שם בעמק בית שאן". בדומה לשיר ולשורה: "עיניים לו תכלת וראש לבנבן" להודי היו עיניים בצבע תכלת ושיער בלונדיני-לבן.
המלחין נחום נרדי מסר את השיר "למה?" לבת טיפוחיו, הזמרת המתחילה אסתר גמליאלית ובביצוע השיר ברדיו ובהקלטות התקבע שמו בפרסומים כ"הודי חמודי". השיר נעשה במהרה אחד משיריה המוכרים של גמליאלית.
בהקלטה המקורית של השיר מלווה את גמליאלית פסנתר בלבד, בעיבוד וירטואוזי אותו הכין המלחין נרדי, ויש הטוענים שהוא גם המנגן בהקלטה. השירה של הזמרת מתאפיינת בעליזות רבה, ויש כמה משפטי שאלה אותם היא אף מדקלמת במקביל למוזיקה.
הקלטות וביצועים נוספים

בתחילת שנות החמישים הקליטה הזמרת אהובה צדוק את השיר בחברת "מקולית". מספרו הסידורי של השיר הוא תקליטון 615. הליווי בפסנתר הוא פחות וירטואוזי מאשר בעיבוד נחום ורדי, ושם הפסנתרן אינו ידוע.
יפה ירקוני הקליטה את השיר בשנת 1965, לתקליטה "אמא יקרה" שיצא בחברת CBS. העיבוד המוזיקלי של ד"ר חנן וינטרניץ מסתמך על צליל עמוק של אקורדיון ככלי המוביל את השיר, בלוויית כלי הקשה ותוף מרים, כשצלילי פסנתר גבוהים נותנים הפעם את הקישוטים העליזים במעבר בין שאלה לשאלה.
אסתר עופרים הקליטה את השיר בשנת 1961, לאלבום "אסתר רייכשטט בשירי ילדים". העיבוד הופקד בידיו של שמעון כהן, והוא כולל תזמורת מיתרים, נבל ופסנתר, המשמש בעיקר למעברים מבית לבית. השיר מושר בקצב מהיר מהביצועים לפניו, והחזרה על הפזמון בוטלה. לכן, ההקלטה של עופרים קצרה בכשלושים שניות מביצועים קודמים.
שושנה דמארי הופיעה עם השיר בתוכנית טלוויזיה שהוקדשה ליצירתו של נרדי בשנת 1971, והוא גם מלווה את דמארי ליד הפסנתר. העיבוד חזר לצורתו הווירטואוזית המקורית, אם כי בקצב מהיר יותר.
בשנת 1971 הקליטה הזמרת שולה חן, יוצאת להקת הנח"ל, את השיר לאלבומה "שולה חן – כפתור ופרח, שירי ילדים" העיבוד צירף לפסנתר המוביל חליל צד וכלי הקשה. כשקסילופון, הנשמע ככלי משחק בחדרי ילדים, מלווה בשובבות את השאלות אותן שואל הודי את אביו.
ב-2013, ערוץ ילדות ישראלית העלו לשיר זה סרטון מונפש ליוטיוב, בו אירחו את איתי ג'רופי הצעיר כמבצע. נכון לדצמבר 2023, הקליפ קיבל יותר מעשרה מיליון צפיות, מה שהפך את ביצוע זה לבין הביצועים המפורסמים ביותר, יחד עם הביצוע של שולה חן.
ביצועים נוספים הוקלטו לשיר על ידי אופירה גלוסקא, נתן דטנר, רוחמה רז, חבורת שהם, אהובה צדוק ועליזה גבאי.
השיר כשיר זיכרון

השיר 'הודי חמודי' נכתב כפזמון לילדים, אומץ על ידי גננות ומטפלות, והושר על ידי פעוטות בכל רחבי הארץ.
אהוד דפנא (1939–1973), בנו של אביטל דפנא (1916–1980), נכדו של כותב השיר משה דפנא. אהוד נולד וגדל בקיבוץ מעוז חיים, שירת כמפקד פלוגת טנקים וקצין אגם בחטיבה 188. הוא השתחרר משירות קבע זמן קצר לפני שפרצה מלחמת יום הכיפורים ב 1973. עם פרוץ המלחמה, היה קצין מילואים בדרגת רב-סרן, שטרם שובץ ליחידה. אהוד התנדב ועלה עצמאית לרמת הגולן, והצטרף לכוחות שנותרו מחטיבה 188. פיקד על פלוגת טנקים בקרבות הבלימה הקשים, ונפל בקרבות הפריצה לשטח הסורי. על לחימתו הוענק לו עיטור העוז.
כאשר קבע הרופא הצבאי את מותו של דפנא, שאלו חיילים את הרופא האם הוא יודע מי מוטל כעת לפניו. "זה 'הודי חמודי', מהשיר שכולנו גדלנו עליו", אמרו. ואז כולם שרו יחד את השיר לזכרו.
מאז מותו, במלחמת יום כיפור, הפך השיר שנכתב על הודי הנכד האהוב לשיר לזכרו של אהוד דפנא ז"ל, והוא מושמע בטקסים ובעצרות זיכרון.
תוכן השיר

בשיר, ילד קטן שואל כל הזמן שאלות, למשל:
לָמָּה טָלֶה עֵת יִפְתַּח אֶת הַפֶּה, יוֹדֵעַ לוֹמַר לִי אַךְ מֶה וְרַק מֶה?
לָמָּה צְנוֹנִית קְטַנָּה אֲדֻמָּה שׁוֹלַחַת זָנָב דַּק אֶל תּוֹךְ אֲדָמָה?
לָמָּה בּוֹכִים כֹּה יוֹנִים וְיוֹנוֹת?